**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳԻՏԵԼԻՔԻ ՕՐՎԱ ԱՌԹԻՎ**

Սիրելի՛ աշակերտներ, ուսանողներ, ուսուցիչներ, կրթության ոլորտի ներկայացուցիչներ և ծնողներ,

Շնորհավորում եմ ուսումնական տարվա մեկնարկի կապակցությամբ։

Սեպտեմբերի 1-ը՝ «Գիտելիքի և դպրության օրը» սկիզբն է գիտելիքներով ու բացահայտումներով լի ճանապարհի, որը թերևս ամենակարևորներից է մեր ողջ կյանքի ընթացքում։ Մերօրյա իրականության մեջ կրթությունն ու գիտելիքն այն ուժեղ զենքերն են, որոնցով մենք կարող ենք հզորանալ, գրանցել հաջողություններ ու ապրել առաջընթաց։ Կրթության հանդեպ պատասխանատու կեցվածքն ու դրա դերի գնահատումը հիմք է հանդիսանալու հետագա լուսավոր ապագայի, դառնալով նախապայման՝ մեր հասարակության բարեկեցության։ Սիրելի աշակերտնե՛ր, հորդորում եմ՝ ամենայն պատասխանատվությամբ ու լրջությամբ մոտենալ ձեր բաժին կրթությունը ի պատշաճի ստանալու և մեր հասարակության համար պիտանի անձինք դառնալու կարևորությանը։

Մեծ սիրով շնորհավորում եմ առաջին դասարանցիներին, ովքեր այս տարի առաջին անգամ մուտք են գործում կրթական հաստատություններ։ Մաղթում եմ, որ ձեր փոքրիկ քայլերը սկիզբը լինեն մեծ հաջողությունների։ Հավատացե՛ք, որ կյանքի այս փուլը ձեզ համար լինելու է ամենակարևորներից՝ հետաքրքիր պահերով, գիտելիքներով ու վառ հիշողություններով լի։

Գիտելիքի օրվա առիթով շնորհավորում եմ նաև կրթության և գիտության ոլորտի ներկայացուցիչներին, նրանց, ովքեր իրենց ազգանվեր աշխատանքով տարիներ շարունակ կրթում են սերունդներ։ Առանձնակի շնորհավորում եմ մեր դպրոցներում ուսումը և աշխատանքը շարունակող արցախցիներին։

Սիրելի՛ աշակերտներ, ուսանողներ և մանկավարժներ, մաղթում եմ բարի երթ, արդյունավետ ու հետաքրքիր ուսումնական տարի։

Շնորհավո՜ր Սեպտեմբերի մեկ։

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***